Մի վերլուծաբան է գործում 1in.am կայքում` Արամ Ամատունի անունով: Շատ զիլ վերլուծաբան է, նիկոլագիտության իսկական դոկտոր: Բավական է Փաշինյանը հոնքը շարժի, այդ շարժումի մասին հոդվածը հայտնվում է կայքում: Բեղուն գրիչ ունի, փայլատակող միտք, վերլուծաբանի ձիրք, և, այդ բարեմասնությունների շնորհիվ կարողանում է միմյանց կապել անկապակցելին, բացատրել անբացատրելին, մեկնաբանել անմեկնելին: Որ իրեն մնա` մութ սենյակում կատու էլ կբռնի: Այ այդպիսի վերլուծաբանի մասին է խոսքը: